text: қотыртас жер асты су кен орны ақтөбе облысы шалқар ауданы қотыртас темір жол стансасынан солтүстікке қарай 2,5 км жерде, қауылжыр өзенінің аңғарында орналасқан. өнімді сулы кешен қауылжыр өзенінің қалыңдығы 2–2,5 болатын саздағымен жабылған аллювий шөгінділерінен тұрады. грунт сулары 2,5 тереңдікте жатыр. ұңғымалардың дебиті 1,8–2 л/с. суы гидрокарбонатты кальцийлі, минералдығы 0,8–0,5 г/л. сутіректегі ұңғымадан тәулігіне 751 м3 су шығады. ұңғымалардың арақашықтығы 250 м, тереңдігі 13 м. кен орны пайдаланылуда.